 Daniel 8  Nafọ nke atọ nke ọbụbụeze eze Belshaza, mụ onwe m, Daniel, hụrụ ọhụụ mgbe m hụchara nke ahụ m hụrụ ná mmalite.M wee malite ịhụ ọhụụ ahụ; o wee ruo na, ka m nọ na-ahụ ọhụụ, m nọ na Shushan bụ obí eze, nke dị nIlam bụ ógbè a na-achị achị; m wee hụ nọhụụ ahụ na mụ onwe m nọ nọwa mmiri Yulaị.Mgbe m leliri anya, m hụrụ, ma, lee! e nwere otu ebule nke guzo nihu ọwa mmiri ahụ, o nwekwara mpi abụọ. Mpi ya abụọ ahụ toro ogologo, kama otu ka ibe ya ogologo, nke ahụ ka ogologo bụ nke tolitere nikpeazụ.Ahụrụ m ebule ahụ ka ọ sọọrọ mpi gaa nebe ọdịda anyanwụ nakwa nebe ugwu nakwa nebe ndịda, ọ dịghị anụ ọhịa ọ bụla guzoliri nihu ya, ọ dịghịkwa onye na-anapụta ihe ọ bụla naka ya. Ihe ọ bụla bụ uche ya ka ọ na-eme, o wee bulie onwe ya elu.Mụ onwe m wee na-atụgharị nke a nuche, ma, lee! e nwere otu mkpi nke si nebe ọdịda anyanwụ gazuo elu ụwa dum, ụkwụ ya anaghịkwa emetụ nala. Mkpi ahụ nwere otu mpi a na-ahụ nke ọma nke dị nagbata anya ya abụọ.O wee na-abịa nebe ebule ahụ nwere mpi abụọ nọ, bụ nke m hụrụ ka o guzo nihu ọwa mmiri ahụ; o wee jiri oké ọnụma gbara ọsọ gawa nebe ọ nọ.M wee hụ ka ọ na-abịaru nnọọ ebule ahụ nso, o wee weso ya iwe, o wee sọtuo ebule ahụ nala, gbajie mpi ya abụọ, ebule ahụ eguzolighịkwa nihu ya. O wee kwatuo ya nala zọọ ya ụkwụ, o nweghịkwa onye napụtara ebule ahụ naka ya.Mkpi ahụ wee bulie onwe ya elu gabiga ókè: ma ozugbo ọ dịrị ike, a gbajiri nnukwu mpi ya, mpi anọ a na-ahụ nke ọma wee pulite nisi ya wee nọchie ya, chee ihu nifufe anọ nke eluigwe.Mpi ọzọ, nke dị ntakịrị, wee si notu nime ha pulite, o wee na-akpawanye ike nebe ndịda nakwa nebe ọwụwa anyanwụ nakwa nebe Ihe Ịchọ Mma dị.Ọ nọkwa na-akpawanye ike ruo nebe ihe ndị dị neluigwe dị, o wee mee ka ụfọdụ nime ihe ndị ahụ dị neluigwe nakwa ụfọdụ kpakpando daa nụwa, o wee zọọ ha ụkwụ.O bulikwara onwe ya elu ruo nebe Onyeisi nke ihe ndị dị neluigwe nọ, e wepụkwara àjà a na-achụrụ Onyeisi ahụ mgbe niile, a kwatukwara ebe nsọ ya nke guzosiri ike.E mechara nyefee ya ihe ndị dị neluigwe, tinyere àjà a na-achụ mgbe niile nihi njehie; o wee na-eme ka eziokwu daa nala, o mekwara ihe, ihe gazikwaara ya.M wee nụ ka otu onye nsọ na-ekwu okwu, onye nsọ ọzọ wee gwa onye nke ahụ na-ekwu okwu, sị: Olee mgbe ọhụụ banyere àjà a na-achụ mgbe niile nakwa banyere njehie nke na-akpata ịtọgbọrọ nefu ga-adịru, iji mee ka ebe nsọ ahụ na ihe ndị dị neluigwe bụrụ ihe a ga-azọ ụkwụ?O wee sị m: Ọ ga-adịru puku ụbọchị abụọ na narị atọ, mgbede na ụtụtụ; a ga-emekwa ka ebe nsọ ahụ dịrị otú o kwesịrị ịdị.O wee ruo na, ka mụ onwe m, Daniel, nọ na-ahụ ọhụụ ahụ ma na-achọ ịghọta ya, lee! onye yiri dimkpa bịara guzo m nihu.M wee malite ịnụ olu mmadụ netiti Yulaị, o wee jiri oké olu, sị: Gebriel, mee ka onye ahụ ghọta ihe ọ hụrụ.O wee bịa nakụkụ ebe m guzo, ma mgbe ọ bịara, ụjọ tụrụ m, m wee gbuo ikpere nala, kpudo ihu nala. O wee sị m: Nwa nke mmadụ, ghọta na ọhụụ ahụ bụ maka oge ikpeazụ.Mgbe ọ nọ na-agwa m okwu, ezigbo ụra buuru m ka m kpudoro ihu nala. O wee metụ m aka mee ka m guzoro ọtọ nebe ahụ m guzobu.O wee gaa nihu ịsị: Lee, m na-eme ka ị mara ihe gaje ime mgbe amamikpe ahụ na-akwụsị, nihi na ọ bụ maka oge ikpeazụ a kara aka.Ebule ahụ ị hụrụ nke nwere mpi abụọ na-anọchi anya ndị eze Midia na Peshia.Mkpi ahụ gbajuru ajị nahụ na-anọchi anya eze Gris; ma nnukwu mpi ahụ nke dị nagbata anya ya abụọ na-anọchi anya eze nke mbụ.Ebe ọ bụ na a gbajiela nke ahụ, mpi anọ wee pupụta nọchie ya, a ga-enwe alaeze anọ ga-esi ná mba ya pụta, ma ha agaghị enwe ụdị ike o nwere.Noge ikpeazụ nke alaeze ha, mgbe ndị na-emebi iwu mezuru mmehie ha, otu eze nke ihu ya na-emenye ụjọ, nke na-aghọta okwu na-edoghị anya, ga-ebili.Ọ ga-adịkwa ike nke ukwuu, ma ọ gaghị abụ nike aka ya. Ọ ga-ewetakwa mbibi nụzọ dị ịtụya, ọ ga-enwekwa ihe ịga nke ọma, meekwa ihe nụzọ dị irè. Ọ ga-ala ndị dike niyi, laakwa ndị nsọ niyi.Nihi nghọta o nwere, ọ ga-enwe ihe ịga nke ọma nịghọ aghụghọ. Ọ ga-ebulikwa onwe ya elu nobi ya, ọ ga-alakwa ọtụtụ ndị niyi noge nchegbu na-adịghị. Ọ ga-ebilikwa megide Onyeisi nke ndị isi, ma ọ bụghị aka ka a ga-eji gbajie ya.Ihe ahụ a hụrụ banyere mgbede na ụtụtụ, bụ nke e kwuru, bụ eziokwu. Ma gị onwe gị, kpuchie ọhụụ ahụ, nihi na ọ bụ maka ọdịnihu.Ma mụ onwe m, Daniel, ike gwụrụ m, arịakwara m ọrịa ruo ụbọchị ụfọdụ. M wee bilie rụwa ọrụ eze; ma enweghị m ọnụ okwu nihi ihe m hụrụ, ọ dịghịkwa onye na-aghọta ya. 